**Prerada i/ili zbrinjavanje otpada**

Preradu i/ili zbrinjavanje otpada može da vrši privredno društvo ili preduzetnik ako ima odgovarajuću opremu, postrojenje za obradu otpada i potreban broj zaposlenih na osnovu dozvole za preradu, odnosno zbrinjavanje otpada.

**Uslovi za licencu**

**Zahtjev** treba naročito da sadrži:

* Podatke o podnosiocu zahtjeva (ime i adresa, odnosno naziv i sjedište),
* Podatke o identifikaciji postrojenja, odnosno objekta za preradu i/ili zbrinjavanje otpada ( broj katastarske i urbanističke parcele),
* Podatke o postupku prerade i/ili zbrinjavanja i lokaciji na kojoj će se vršiti obrada otpada,
* Vrstu otpada, u skladu sa katalogom otpada i karakteristikama otpada,
* Planirane godišnje količine (mase) pojedinih vrsta otpada,
* Način transporta otpada,
* Planirani period za obavljanje prerade i/ili zbrinjavanja otpada,

Uz zahtjev za izdavanje dozvole podnosi se sledeća dokumentacija:

* Dokaz o registraciji podnosioca zahtjeva u Centralni registar privrednih subjekata ( u daljem tekstuCRPS),
* Upotrebna dozvola za postrojenja, odnosno objekte za preradu i/ili zbrinjavanje otpada izdata u skladu sa zakonom kojim se uređuje izgradnja objekata,
* Detaljan opis radnog procesa koji naročito sadrži : -opis lokacije i identifikaciju izvora rizika (način upravljanja otpadom, vrste otpada), -opremljenost lokacije postrojenja, odnosno deponije u pogledu sprječavanja i kontrole zagađivanja, - tehnološki postupak i opremljenost postrojenja, odnosno deponije.
* O lokaciji ( list nepokretnosti ili ugovor o zakupu i kopije prethodno obezbijeđenih dozvola)
* Program monitoringa i način izvještavanja o: sastavu otpada, emisiji gasova, kvalitetu otpadnih voda, kvalitetu podzemnih voda, kvalitetu površinskih voda, suspendovanim česticama, buci, neprijatnim mirisima o broju i smanjenju broja štetočina i ptica i raznošenju otpada,
* Plan za zaštitu i spašavanje u slučaju udesa i ovjeren elaborat zaštite od požara u skladu sa zakonom.
* Predlog plana za zatvaranje i održavanje deponije odnosno postrojenja nakon zatvaranja u skladu sa zakonom.
* Procjena uticaja na životnu sredinu za postrojenje.

**Uslovi za kvalifikacije**

* Prerađivač otpada treba da ima zaposlenog rukovodioca postrojenja za obradu otpada sa završenom visokom stručnom spremom- VII stepen tehničkog smjera i najmanje 5 godina radnog iskustva u struci,
* jedno zaposleno lice sa završenim najmanje III stepenom stručne spreme na poslovima:

prijema i sakupljanja preuzetog otpada, prerade ili odstranjivanja preuzetog otpada i upravljanja ostatkom prerade ili odstranjivanja otpada.

* Izuzetno od stava 1 ovog člana obrađivač neopasnog otpada sa kapacitetom postrojenja za preradu manjim od 250 tona treba da ima zaposlenog rukovodioca sa završenom srednjom stručnom spremom.

**Naknade**

Za obradu zahtjeva 2 eura na ž.r. 832-31614120-72

|  |
| --- |
| email za slanje skenirane PDF ili fotografirane JPG dokumentacijeepamontenegro@gmail.com, 020 446 532 (arhiva) |

**Nadležno tijelo i relevantni propisi**

Agencija za zaštitu životne sredine

Ulica IV Proleterske 19

020 446 508, pred kabinet 020 446 500

epamontenegro@gmail.com

danilo.veljic@epa.org.me

radoman.vukic@epa.org.me

vesna.mugosa@epa.org.me

boris.nisavic@epa.org

Zakon o upravljanju otpadom ( „Sl. List Crne Gore“ broj 34/24 ),

Pravilnik o uslovima koje treba da ispunjava privredno društvo odnosno preduzetnik za preradu i/ili odstranjivanje otpada ("Sl list CG", br. 53/12); Pravilnik o klasifikaciji otpada i katalogu otpada ("Sl list CG", br. 59/13, 83/16); Pravilnika o načinu vođenja evidencije otpada i sadržaju formulara o transportu otpada ("Sl list CG", br. 50/12),

**Dozvole**

Rok: 30 dana

**Pravni lijekovi**

Protiv dozvole za peradu i /ili zbrinjavanje otpada može se izjaviti žalba Ministarstvu turizma, ekologije, održivog razvoja i razvoja sjevera u roku od 15 dana od dana njenog prijema a preko ovog organa.

26.4.2024.